Fuq Xifer Nimxu Fuq xifer nimxu, ngħoddu s-snin b'subgħajna, Infittxu f'qiegħ il-but il-flus li fadal, U nirkantaw xortina skond kif jaqbel Fis-suq tal-prezzijiet. Fuq xifer, ħolma Naħdmuha biex issir ħrafa sabiħa Li mbagħad nirrakkontawha. Lil min iterraq sa ma jasal, miexi Fuq ħabel twil stirat minn naħa għal oħra. Fuq xifer nistennew mingħajr ma naqgħu, Nistagħġbu kemm il-qalb tiflaħ tittama, Nixtiequ bla ma qatt tinħlielna x-xewqa. Wellidna x-xewqa, hi tibqa' tgħejjixna, U kif tinħela kollha tkun il-waqgħa. Fuq xifer niskuntaw din is-sentenza U nħabbtu l-bieb tas-sema biex taslilna l-aħbar li malli l-vjaġġ jintemm insibu tbissima li tagħtin l-merħba. Tidħol fil-port ix-xewqa w hemm tankra fil-bnazzi.